stanford-oval/wikipedia huggingface dataset:
ตำรวจไทย
ประเภทของตำรวจ > สำนักงานตำรวจแห่งชาติ

บทความหลัก: สำนักงานตำรวจแห่งชาติ (ไทย)
เป็นหน่วยงานตำรวจหลักของประเทศไทย ตามพระราชบัญญัติตำรวจแห่งชาติ พ.ศ. 2547 มีสถานะเป็นตำรวจแห่งชาติ (National Police) มีอำนาจหน้าที่ในการบังคับใช้กฎหมายตามประมวลกฎหมายวิธีพิจารณาความอาญา มีขอบเขตอำนาจทั่วราชอาณาจักรไทย
ประเภทของตำรวจ > ตำรวจรัฐสภา

บทความหลัก: ตำรวจรัฐสภา
เป็นข้าราชการรัฐสภาสามัญ ตำแหน่ง เจ้าหน้าที่ตำรวจรัฐสภา สังกัดสำนักรักษาความปลอดภัย สำนักงานเลขาธิการสภาผู้แทนราษฎร มีหน้าที่ดูแลความสงบเรียบร้อยภายและรักษาความปลอดภัยต่อบุคคลและทรัพย์สินต่าง ๆ ในบริเวณรัฐสภา ก่อตั้งขึ้นเมื่อปี พ.ศ. 2476 หลังการเปลี่ยนแปลงการปกครอง
ประเภทของตำรวจ > ตำรวจศาล

บทความหลัก: ตำรวจศาล (ประเทศไทย)
ในประเทศไทย เป็นข้าราชการศาลยุติธรรม ตำแหน่ง เจ้าพนักงานตำรวจศาล สังกัดศูนย์รักษาความปลอดภัย ศาลยุติธรรม ซึ่งเลขาธิการสำนักงานศาลยุติธรรมได้แต่งตั้งให้ปฏิบัติหน้าที่ตามพระราชบัญญัติเจ้าพนักงานตำรวจศาล พ.ศ. 2562
ประเภทของตำรวจ > ตำรวจรถไฟฟ้า

ตำรวจรถไฟฟ้า เป็นชื่อเรียกอย่างไม่เป็นทางการจากภาษาอังกฤษของหน่วยคือ MRTA Police หรือชื่อเรียกอย่างเป็นทางการว่า พนักงานรักษาความปลอดภัย มีสถานะเป็นพนักงานรัฐวิสาหกิจในสังกัดของการรถไฟฟ้าขนส่งมวลชนแห่งประเทศไทย กระทรวงคมนาคม มีภารกิจในการรักษาความปลอดภัยและความสงบเรียบร้อยภายในขบวนรถไฟฟ้า ทั้งเหตุอาชญากรรมและการป้องกันสิ่งผิดปกติและพฤติกรรมที่จะก่อความเสียหายต่อระบบรถไฟฟ้าและประชาชน คล้ายคลึงกับตำรวจรถไฟของสำนักงานตำรวจแห่งชาติ ซึ่งได้รับการฝึกทางยุทธวิธีเช่นเดียวกับหน่วยงานบังคับใช้กฎหมายอื่น ๆ รวมถึงกำกับดูแลการปฏิบัติงานพนักงานรักษาความปลอดภัยของบริษัทผู้รับจ้างซึ่งเป็นเอกชน
อุปกรณ์และครุภัณฑ์ของตำรวจรถไฟฟ้าแบ่งออกเป็น 2 กลุ่ม ได้แก่ อุปกรณ์ประจำกาย เช่น วิทยุสื่อสาร (ความถี่วีเอชเอฟ) และวิทยุสื่อสารแบบดิจิทัล และอุปกรณ์ประจำแผนก เช่น อาวุธปืน ปืนสเปรย์พริกไทย
พื้นที่รับผิดชอบของตำรวจรถไฟฟ้าแบ่งออกเป็น 2 ส่วนตามโครงการของ รฟม. คือ โครงการรถไฟฟ้าสายเฉลิมรัชมงคล และโครงการรถไฟฟ้าสายฉลองรัชธรรม แบ่งส่วนปฏิบัติงานภายในออกเป็นหลายหน่วย คือ หน่วยที่ประดับเครื่องหมาย MRTA Police ประกอบไปด้วย พนักงานรักษาความปลอดภัย (MRTA Police), พนักงานผู้บังคับสุนัขตรวจค้นพัสดุภัณฑ์ระเบิด (K-9 MRTA), พนักงานพิสูจน์ทราบ (EOD) และหน่วยสนับสนุน ประกอบไปด้วย พนักงานกู้ภัย (MRTA Rescue) และพนักงานรักษาเขตทาง
ดูเพิ่ม

จ่าเฉย
โรงเรียนนายร้อยตำรวจ
ตำรวจ
หน่วยงานสังกัดสำนักงานตำรวจแห่งชาติ
สำนักงานตำรวจแห่งชาติ
ยศตำรวจไทย
ยศทหารและตำรวจไทย
| ด ค กระบบราชการไทย |
| --- | --- | --- |
| ข้าราชการ |  ข้าราชการพลเรือนสามัญ  ข้าราชการพลเรือนในพระองค์  ข้าราชการพลเรือนในสถาบันอุดมศึกษา  ข้าราชการครูและบุคลากรทางการศึกษา  ข้าราชการทหาร  ข้าราชการตำรวจ  ข้าราชการฝ่ายตุลาการศาลยุติธรรม  ข้าราชการฝ่ายอัยการ  ข้าราชการรัฐสภา  ข้าราชการฝ่ายศาลปกครอง  ข้าราชการสำนักงานศาลรัฐธรรมนูญ  ข้าราชการสำนักงาน ป.ป.ช.  ข้าราชการ สตง.  ข้าราชการกรุงเทพมหานครและบุคลากรกรุงเทพมหานคร  ข้าราชการส่วนท้องถิ่น  ข้าราชการการเมือง  |  |
| พนักงานของรัฐประเภทอื่น |  พนักงานรัฐวิสาหกิจ  พนักงานราชการไทย  พนักงานมหาวิทยาลัยไทย  พนักงานกระทรวงสาธารณสุข  พนักงานองค์การมหาชนและหน่วยงานอื่นของรัฐที่ไม่ใช่ส่วนราชการ  ลูกจ้างประจำ  |  |
| ด ค กหน่วยงานในสังกัดสำนักงานตำรวจแห่งชาติ |
| --- | --- | --- |
| ส่วนบังคับบัญชา |  สำนักงานยุทธศาสตร์ตำรวจ  สำนักงานส่งกำลังบำรุง  สำนักงานกำลังพล  สำนักงานงบประมาณและการเงิน  สำนักงานกฎหมายและคดี  สำนักงานคณะกรรมการข้าราชการตำรวจ  สำนักงานจเรตำรวจ  สำนักงานตรวจสอบภายใน  สำนักงานเลขานุการตำรวจแห่งชาติ  กองสารนิเทศ  กองการต่างประเทศ  สำนักงานคณะกรรมการนโยบายตำรวจแห่งชาติ  กองบินตำรวจ  กองวินัย  |  |
| ส่วนป้องกัน   และปราบปรามอาชญากรรม |  นครบาล  ภูธรภาค 1  ภูธรภาค 2  ภูธรภาค 3  ภูธรภาค 4  ภูธรภาค 5  ภูธรภาค 6  ภูธรภาค 7  ภูธรภาค 8  ภูธรภาค 9  |  |
| ส่วนสนับสนุนการป้องกัน   และปราบปรามอาชญากรรม |  ตำรวจสอบสวนกลาง  ตำรวจท่องเที่ยว  ตำรวจปราบปรามยาเสพติด  ตำรวจสันติบาล  สำนักงานตรวจคนเข้าเมือง  ตำรวจตระเวนชายแดน  สำนักงานพิสูจน์หลักฐานตำรวจ  สำนักงานเทคโนโลยีสารสนเทศและการสื่อสาร  สืบสวนสอบสวนอาชญากรรมทางเทคโนโลยี  |  |
| ส่วนการศึกษา |  กองบัญชาการศึกษา  โรงเรียนนายร้อยตำรวจ  |  |
| ส่วนบริการ |  โรงพยาบาลตำรวจ  |  |
| ส่วนอื่น ๆ |  โรงพิมพ์ตำรวจ  |  |
สำนักงานตำรวจแห่งชาติ
ตำรวจรัฐสภายืนรักษาการหน้าสัปปายะสภาสถาน
โรงพยาบาลแจ้ห่ม

| โรงพยาบาลแจ้ห่ม |
| --- | --- |
Chaehom Hospital


ประเภท: รัฐ (โรงพยาบาลชุมชน)
ที่ตั้ง: 195 ม.3 ถ.ลำปาง - แจ้ห่ม ต.วิเชตนคร จ.ลำปาง อ.แจ้ห่ม
ข้อมูลทั่วไป
สังกัด: กระทรวงสาธารณสุข
ผู้อำนวยการ: นายแพทย์วรินทร์เทพ เชื้อสำราญ
จำนวนเตียง: 60 เตียง
แพทย์: 6 คน
บุคลากร: 104 คน
เว็บไซต์:  โรงพยาบาลแจ้ห่ม
โรงพยาบาลแจ้ห่ม ตั้งอยู่บนทางหลวงแผ่นดินหมายเลข 1035 ตำบลวิเชตนคร อำเภอแจ้ห่ม จังหวัดลำปาง เป็นโรงพยาบาลชุมชนขนาด 30 เตียง มีบุคลากรทั้งหมด 166 คน ประกอบไปด้วย แพทย์ 6 คน ทันตแพทย์ 3 คน เภสัชกร 3 คน พยาบาลวิชาชีพ 67 คน
เปิดให้บริการต่าง ๆ ดังต่อไปนี้
บริการตรวจรักษาโรคทั่วไป
บริการแผนกผู้ป่วยนอกทั่วไป (OPD)
บริการแผนกผู้ป่วยใน (IPD)
บริการแผนกผู้ป่วยอุบัติเหตุฉุกเฉิน (ER)
บริการการแพทย์ฉุกเฉิน (EMS)
บริการแผนกห้องคลอด
บริการแผนกห้องผ่าตัด
บริการคลินิกเบาหวาน
บริการคลินิกความดันโลหิตสูง
บริการทันตกรรม
มิสแกรนด์กำแพงเพชร

| --- | --- |
ก่อตั้ง: พ.ศ. 2559
ประเภท: การประกวดความงาม
สํานักงานใหญ่: กำแพงเพชร
ที่ตั้ง:  ไทย
สมาชิก  : มิสแกรนด์ไทยแลนด์
ภาษาทางการ : ไทย
องค์กรแม่: มิสแกรนด์ไทยแลนด์
​
มิสแกรนด์กำแพงเพชร (อังกฤษ: Miss Grand Kamphaeng Phet) เป็นการประกวดนางงามสำหรับผู้หญิงระดับจังหวัดกำแพงเพชรของประเทศไทย​ จุดประสงค์เพื่อการแข่งขันและได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์
สรุปผล

1st Runner-up ฉัตร์ณลิณ โชติจิรวราฉัตร (2017)
Top​ 10/12 ปิยพร โชพุดซา (2018)​
Top​ 20 ​ มินตรา ศัพทเสวี  (2019)
สถิติเข้ารอบ​ 3​ ครั้ง
รางวัล

ชุดว่ายน้ำยอดเยี่ยม​  ปิยพร โชพุดซา​ (2018)
ผลงานการประกวดระดับมิสแกรนด์ไทยแลนด์​ > มิสแกรนด์กำแพงเพชร

| ปี | ผู้ดำรงตำแหน่ง | ตำแหน่งในการประกวด | รางวัลพิเศษ |  |
| --- | --- | --- | --- | --- |
| 2025 | ศุภิสรา วัฒนากิจไพศาล |  |  |  |
| 2024 | ฐิติรัตน์ แสงแดง | Unplaced |  |  |
| 2023 | ปิยธิดา เส็งหลวง | Unplaced (สละตำแหน่ง)​ |   |  |
| 2022 | กิตติญาพร อินใต้ | Unplaced |   |  |
2021: งดจัดการประกวด เนื่องจากสถานการณ์ไวรัสโควิด-19
| 2020  | พรรณิภา พรหมบ้านไร่ | Unplaced |   |  |

| 2019 | มินตรา ศัพทเสวี | Top​ 20 |  |  |

| 2018 | ปิยพร โชพุดซา | Top​ 12 |  ชุดว่ายน้ำยอดเยี่ยม |  |

| 2017 | ฉัตร์ณลิณ โชติจิรวราฉัตร | 1st Runner-up (ถูกปลด)​ |  รองอันดับ​ 1​ ขวัญใจเชียงใหม่ |  |
| 2016 | มนัสนันท์ ได้ลาภ | Unplaced |  |  |
หมายเหตุ​

มินตรา ศัพทเสวี เคยประกวดมิสแกรนด์จังหวัดนครสวรรค์ 2017​ และเป็นตัวแทนจังหวัดในปีนั้น​ เข้ารอบ​ 12​ คนสุดท้าย​ ในปี​ 2019​ กลับมาอีกครั้งได้เป็นตัวแทนจังหวัดกำแพงเพชร​และได้​ เข้ารอบ​ 20​ คนสุดท้าย
ดูเพิ่ม

มิสแกรนด์ไทยแลนด์
แหล่งข้อมูลอื่น

| ด ค กจังหวัดที่เข้าร่วมการประกวดมิสแกรนด์ไทยแลนด์ |
| --- | --- |
เมืองหลวง:  กรุงเทพมหานคร 
ภาคเหนือ:  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  อุตรดิตถ์ 
ภาคตะวันออกเฉียงเหนือ:  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  ร้อยเอ็ด  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี 
ภาคกลาง:  กำแพงเพชร  ชัยนาท  นครนายก  นครปฐม  นครสวรรค์  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  อ่างทอง  อุทัยธานี 
ภาคตะวันออก:  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  สระแก้ว 
ภาคตะวันตก:  กาญจนบุรี  ตาก  ประจวบคีรีขันธ์  เพชรบุรี  ราชบุรี 
ภาคใต้:  กระบี่  ชุมพร  ตรัง  นครศรีธรรมราช  นราธิวาส  ปัตตานี  พังงา  พัทลุง  ภูเก็ต  ยะลา  ระนอง  สงขลา  สตูล  สุราษฎร์ธานี
วีระพงษ์ วงศ์ศิลป์

| วีระพงษ์ วงศ์ศิลป์ |
| --- | --- |

ข้อมูลพื้นฐาน
ชื่อเกิด: สิทธิพงษ์ โทไข่ษร
เกิด: 8 เมษายน พ.ศ. 2507 (60 ปี)
ที่เกิด: บ้านเก่าเดื่อ ตำบลทุ่งคลอง อำเภอคำม่วง จังหวัดกาฬสินธุ์
แนวเพลง: หมอลำ,ลูกทุ่ง
อาชีพ: นักร้อง,ศิลปิน,หมอลำ,อาจารย์พิเศษ
ช่วงปี: พ.ศ. 2527 - ปัจจุบัน
ค่ายเพลง: หัวหน้าวงหมอลำคณะศิลปินภูไท

เว็บไซต์: https://www.youtube.com/@sillapinphuthai https://www.youtube.com/@VeerapongOfficial08 https://www.youtube.com/@WongsilpRecord
วีระพงษ์ วงศ์ศิลป์ เป็นศิลปินนักร้องชาวไทยแนวลูกทุ่งหมอลำ เป็นผู้วางแนวคิดในการคิดค้นขัดเกลากลอนลำ ลำเรื่องต่อกลอน จนมีเอกลักษณ์เป็นของตนเอง ทำให้ประชาชนเรียกทำนองลำ นี้ว่า "ทำนองวีระพงษ์" หรือ “ทำนองกาเต้นก้อน” ด้วยน้ำเสียงอันทรงพลัง ฉะฉาน ชัดถ้อยชัดคำ ทำให้ผู้ฟังและนักแสดง เข้าใจคำร้องและทำนองลำกาฬสินธุ์ สารคาม ได้ง่ายกว่าแบบเดิม  มีผลงานกลอนลำ เช่น พระบอกแม่ออกทุกข์ ข้าวนาหว่านสารเคมี ปัจจัยที่ห้า ทุกข์ซ้ำเฒ่า เที่ยวกาฬสินธุ์ ประทับใจไทยร้อยเอ็ด รักเมียหลวงห่วงเมียน้อย เป็นต้น ทั้งนี้ยังที่มีผลงานเพลง เช่น มักเมียเขา มักคนเมา พ่อพญาอกหัก เดี๋ยวป๋าโทรเอง มักสาวลูกสอง น้ำตาจ่าทอง เมียเขาคือเป้าหมาย กาบอกข่าวร้าย เป็นต้น  และเป็นผู้ก่อตั้งหมอลำคณะศิลปินภูไท หมอลำทำนองกาฬสินธุ์ สารคาม ทำนองกาเต้นก้อน
ประวัติ

วีระพงษ์ วงศ์ศิลป์ มีชื่อจริงว่า สิทธิพงษ์ โทไข่ษร เกิดวันที่ 8 เมษายน 2507 จบการศึกษาชั้นประถมศึกษา โรงเรียนบ้านเก่าเดื่อ ตำบลทุ่งคลอง อำเภอคำม่วง จังหวัดกาฬสินธุ์ เป็นบุตรคนที่ 9 ในจำนวนพี่น้อง 10 คน ของนายคำผาง โทไข่ษร และนางสอน ศรีเครือดง เป็นลูกชาวนา สายเลือดชาวภูไท ภาษาที่ใช้ก็จะเป็นภาษาภูไท ภาษาลาว ซึ่งเป็นเอกลัษณ์ของอำเภอคำม่วง
ครอบครัวของวีระพงษ์ วงศ์ศิลป์ ได้แต่งงานกับ นางอำนวย โทไข่ษร ตำแหน่งข้าราชการบำนาญ มีบุตร 2 คนด้วยกัน เป็น ชาย 1 หญิง 1 บุตรทั้ง 2 คน  ส่วนบุตรชาย ได้มารับหน้าที่เป็นพระเอกของวงศิลปินภูไท วีระพงษ์ วงศ์ศิลป์ คือ พระเอกมาร์ค วงศ์ศิลป์ และเข้ามาช่วยดูแลบริหารจัดการวงด้วย ปัจจุบันอยู่บ้านเลขที่ 240 หมู่ที่ 4 ตำบลทุ่งคลอง อำเภอคำม่วง จังหวัดกาฬสินธุ์
ประวัติ > ประวัติ วีระพงษ์ วงศ์ศิลป์

เริ่มอาชีพหมอลำอย่างเต็มตัวเมื่ออายุ 21 ปี ในปี พ.ศ. 2528 เริ่มไปเป็นศิลปินหมอลำกับหมอลำคณะซุปเปอร์สารคาม  หมอลำเรื่องต่อกลอนทำนองกาฬสินธุ์ เป็นหมอลำที่มีชื่อเสียงในจังหวัดมหาสารคาม และได้รับบทพระเอก ซึ่งมีฉายาว่า รุ่งตะวัน แดนภูไท โดยได้รับการถ่ายทอดจากอาจารย์ทันใจหวาน ซึ่งเป็นผู้ฝึกสอนการลำและการฟ้อนให้ เมื่อปี พ.ศ. 2530 ย้ายมาสังกัดกับหมอลำคณะซุปเปอร์มหากาฬ หมอลำเรื่องต่อกลอนทำนองกาฬสินธุ์ คนรู้จักในฉายาว่า บุญมา ฟ้าสนั่น ต่อมาปี พ.ศ. 2532 ย้ายมาอยู่กับหมอลำคณะฟ้าสีคราม เป็นหมอลำเรื่องต่อกลอนทำนองกาฬสินธุ์ออกเดินสายลำในหลายจังหวัดในภาคอีสาน  รับบทพระเอก และต่อมารับบทพ่อพญา แฟนหมอลำรู้จักในนามพ่อพญา วีระพงษ์ แสงยศ ก่อนที่จะตัดสินใจมาตั้งวงเอง เมื่อปี พ.ศ. 2547 ตั้งวงดนตรีหมอลำพื้นบ้าน คณะวีระพงษ์ วงศ์ศิลป์ ในชื่อ ศิลปินภูไท
ประวัติ > ประวัติด้านประวัติการศึกษา > การศึกษาขั้นพื้นฐาน

พ.ศ.2517 จบการศึกษาชั้นประถมศึกษาปีที่ ๔ จากโรงเรียนบ้านเก่าเดื่อ ตำบลทุ่งคลอง อำเภอคำม่วง จังหวัดกาฬสินธุ์
ประวัติ > ประวัติด้านประวัติการศึกษา > เกียรติคุณทางการศึกษา

พ.ศ.2567 ปริญญาดุษฎีบัณฑิตกิตติมศักดิ์ สาขาวิชาศิลปะดนตรีและการแสดงพื้นบ้าน สถาบันบัณฑิตพัฒนศิลป์ กระทรวงวัฒนธรรม ประจำปีการศึกษา 2566  รับพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์วัฒนธรรมแห่งประเทศไทย กระทรวงวัฒนธรรม
ตำแหน่ง และหน้าที่

อาจารย์พิเศษ วิทยาลัยนาฏศิลป์กาฬสินธุ์ ตั้งแต่ปี 2565 - ปัจจุบัน
ที่ปรึกษา ด้านการทำนุบำรุงศิลปวัฒนธรรม มหาวิทยาลัยกาฬสินธุ์ ตั้งแต่ปี 19 กรกฎาคม 2565 - ปัจจุบัน
นายกสมาคมหมอลำจังหวัดกาฬสินธุ์ ตั้งแต่ปี 2565 - ปัจจุบัน
ที่ปรึกษาชมรมหมอลำเรื่องต่อกลอน มหาวิทยาลัยขอนแก่น ตั้งแต่ปี 2566 - ปัจจุบัน
ที่ปรึกษาด้านศิลปวัฒนธรรม วิทยาลัยเทคโนโลยีชุมแพ ไทย-เยอรมัน (จี-เทค) ตั้งแต่ปี 2566 - ปัจจุบัน
ที่ปรึกษาด้านศิลปวัฒนธรรม วิทยาลัยเทคโนโลยีภูเขียว (พี-เทค) ตั้งแต่ปี 2566 - ปัจจุบัน
ผลงานวิชาการ

เป็นผู้วางแนวคิดในการคิดค้นขัดเกลากลอนลำ ลำเรื่องต่อกลอน ด้วยที่มีเอกลักษณ์เฉพาะประจำตัวหมอลำวีระพงษ์ วงศ์ศิลป์ จากเดิม "ทำนองกาฬสินธุ์" ขนานแท้ จะบรรยายถึงลักษณะภูมิอากาศ ฟ้า ลม ฝน น้ำ ทำให้ได้ศึกษาและพัฒนาการแสดงหมอลำให้เข้ากับยุคสมัย เป็นการช่วยอนุรักษ์ศิลปวัฒนธรรมพื้นบ้าน หมอลำ ให้คงอยู่และให้คนรุ่นใหม่สนใจในหมอลำมากขึ้น จนมีเอกลักษณ์เป็นของตนเอง ทำให้ประชาชนเรียกทำนองการลำนี้ว่า "ทำนองวีระพงษ์" หรือ “ทำนองกาเต้นก้อน” ด้วยน้ำเสียงอันทรงพลัง ฉะฉาน ชัดถ้อยชัดคำ ทำให้ผู้ฟังและนักแสดง เข้าใจคำร้องและทำนองลำกาฬสินธุ์ สารคาม ได้ง่ายกว่าแบบเดิม  หากพูดถึงลำเรื่องต่อกลอนทำนองลำกาฬสินธุ์ สารคาม (กาเต้นก้อน) ผู้ชมหน้าเวทีหรือประชาชนมักจะนึกถึง หมอลำวีระพงษ์ วงศ์ศิลป์
เป็นผู้คิดค้นคนแรกในการนำวัฒนธรรมโชว์บนเวทีหมอลำหมู่วงใหญ่เป็นครั้งแรก โดยได้นำวัฒนธรรมประจำจังหวัดกาฬสินธุ์ ลำทำนองกาฬสินธุ์ กลุ่มชนผู้ไท การแต่งกาย เครื่องดนตรี วิถีชีวิต ได้นำมาสร้างสรรค์ให้เป็นเอกลักษณ์ประจำวงหมอลำ ทำให้หมอลำหมู่คณะต่างๆ นำเอาวัฒนธรรมประจำถิ่นตนเองมาสร้างสรรค์เช่นเดียวกัน
ผลงานเพลง > สตูดิโออัลบั้ม > ลำล่องลำยาว ชุด เตือนใจภัยยาบ้า (วีระพงษ์ แสงยศ) คณะฟ้าสีคราม

เตือนใจภัยยาบ้า (ลำยาว)
ปลอมใจภัยน้ำท่วม (ลำยาว)
ข่าวจากศูนย์รวม (ลำยาว)
หมอลำเวียง (ลำยาว)
เงินบาทลอยโต (ลำยาว)
เหลียวดูหมอลำ (ลำยาว)
ถามข่าวสารแฟนฟัง (ลำยาว)
เสียงครวญจากชายแดน (ลำยาว)
สาวส้นตึก (ลำยาว)
สาวสายเดียว (ลำยาว)
หัวดำไปก่อน (ลำยาว)
เมากับชีวิต (ลำยาว)
รักคนแก่ดีกว่า (ลำยาว)
เงินจางนางจร (ลำยาว)
ผลงานเพลง > สตูดิโออัลบั้ม > อัลบั้ม ลำยาว ชุด ทุกข์ซ้ำเฒ่า (รักเมียหลวงห่วงเมียน้อย)

รักเมียหลวงห่วงเมียน้อย (ลำยาว)
หลู๋โตนเถียงนาเหลือเพียงเสา (ลำยาว)
ยาบ้าพาเพ (ลำยาว)
ทุกข์ซ้ำเฒ่า (ลำยาว)
เมียเขาคือเป้าหมาย (ลำยาว)
เจ้าหัวอกหัก (ลำยาว)
มากะไถ่ไปกะขอ (ลำยาว)
บวชหาบาปกราบหาหวย (ลำยาว)
พระบอกแม่ออกทุกข์ (ลำยาว)
ข้าวนาหว่านสารเคมี (ลำยาว)
ปัจจัยที่ห้า (ลำยาว)
สร้างคน สร้างของ (ลำยาว)
ผลงานเพลง > สตูดิโออัลบั้ม > เสน่ห์อีสาน 4 มักเมียเขา

มักเมียเขา (ลำเพลิน)
มักคนเมา (ลำเพลิน)
พ่อพญาอกหัก (ลำเพลิน)
ปลอบใจน้องดาว (ลำเพลิน)
เกี๊ยวสาวสารคาม (ลำเพลิน)
จากใจวีระพงษ์ (ลำเพลิน)
บ่มีมือถือ
อวสานเมียไต้หวัน
เอิ้นหาน้องสี
เที่ยวกาฬสินธุ์ (ลำล่อง)
ผลงานเพลง > สตูดิโออัลบั้ม > เสน่ห์อีสาน 5 ลำล่องพระบอกแม่ออกทุกข์

พระบอกแม่ออกทุกข์
ข้าวนาหว่านสารเคมี
ปัจจัยที่ห้า
สร้างคน สร้างของ
ประทับใจ ไทยร้อยเอ็ด
หญิงไทยใจกล้า
เตือนใจวัยเรียน
เหล้าพาเสีย เบียร์พาแตก
กินเมาให้เขารวย
ขอบคุณแฟนๆ
ตำนานเมืองฟ้าแดดสูงยาง
เกี๊ยวกาฬสินธุ์
ผลงานเพลง > สตูดิโออัลบั้ม > เสน่ห์อีสาน 6 บ่าวแก่ไฟแฮง

บ่าวแก่ไฟแฮง (ลำเพลิน)
รักเก่าเมียแก่ (ลำเพลิน)
หนุ่มหมอลำซ้ำรัก (ลำเพลิน)
คอยน้องคืนนา
ชู้ทางใจ (ลำเพลิน)
ลมหนาวบ่าวยังคอย (ลำเพลิน)
ฉลองวันอกหัก (ลำเพลิน)
งวดรถไถ
บอกเล่าเก้าสิบ
ตำนานเมืองฟ้าแดดสูงยาง (ลำล่อง)
ผลงานเพลง > สตูดิโออัลบั้ม > เสน่ห์อีสาน 7 เดี๋ยวป๋าโทรเอง

เดี๋ยวป๋าโทรเอง
เตือนสาวส่ำน้อย
มักสาวลูกสอง
เด็กมันยอม
ป้าดติโท
ฮักสาวเมืองเกิน
ผิดตับบักเฒ่า
นักน้องเลหลัง
วอนเดือนเตือนดาว
มื้อปล่อยผี
ผลงานเพลง > สตูดิโออัลบั้ม > เสน่ห์อีสาน 11 น้ำตาจ่าทอง

น้ำตาจ่าทอง
ฝัน
วัยใกล้ฝั่ง
หนุ่มน้ำดำรำพัน
ดนตรีสามช่า
ล้างหน้าไก่
รักสาววัยทอง
ขอเป็นหัวเข่า
เมียเขาผู้สาวข่อย
สิได้บ่
ถนนคนเมา
ผลงานเพลง > สตูดิโออัลบั้ม > เสน่ห์อีสาน 12 ชุด เมียเขาคือเป้าหมาย

เมียเขาคือเป้าหมาย
ท้องทางมือถือ
เมียสองต้องเศร้า
กาบอกข่าวร้าย
เศรษฐีอยากมีเมียเด็ก
รักแท้มีแค่ในหนัง
จากใจวีระพงษ์
เสน่ห์นางเมา
โลกของคน
ยังลืมเจ้าบ่ได้
อ้ายบ่เจ้าชู้
หลังสู้ฟ้าหน้าสู้ดิน
ผลงานเพลง > ซิ้งเกิล > ผลงานเพลง

ชีวิตวีระพงษ์
น้ำตาลักลั่น
เงินเบิดจั่งคิดฮอด
ก้านปลาเข็ง
คิดฮอดเมียเขา
วีระพงษ์วอนแฟน
อยากปิดตำนานพ่อฮ้าง
ลำเพลินเว้าพื้นเมีย
เปิดผ้ากั้งความม่วน
บ่าวแพรลายพ่ายเด็กแนว
ปะผัวเอาทอได๋
20ศิลปินภูไท
ใหญ่สี่น้อยสาม
มีวันนี้เพราะแฟน
ผลงานเพลง > ซิ้งเกิล > ดนตรีพื้นบ้าน

เต้ยชมเมืองกาฬสินธุ์ (ทำนองกาเต้นก้อนสีทันดอนสับ)
เต้ยชื่นชมมหาลัยกาฬสินธุ์ (ทำนองกาเต้นก้อนสีทันดอนสับ)
ลำเพลินเที่ยวอีสาน
ลำเพลินเที่ยวกาฬสินธุ์
ผลงานการแสดงลำเรื่องต่อกลอนทำนองกาฬสินธุ์ ทำนองกาเต้นก้อน

| คณะ | ปี | เรื่อง | บทบาท | ฉายาคนรู้จัก |
| --- | --- | --- | --- | --- |
| ซุปเปอร์สารคาม | 2528 | พระเจ้าสามหำ | มหาวงศ์ | รุ่งตะวัน แดนภูไท |
| ซุปเปอร์สารคาม | 2529 | น้ำตาเมียซาอุ | ทิดกัณหา | รุ่งตะวัน แดนภูไท |
| ซุปเปอร์สารคาม | 2529 | หูตสามเปา | บักหูต | รุ่งตะวัน แดนภูไท |
| ซุปเปอร์มหากาฬ | 2530 - 2531 | หูตสามเปา(ท้าวแสนปม) | บักหูต | บุญมา ฟ้าสนั่น |
| ซุปเปอร์มหากาฬ | 2530 - 2531 | ลูกใภ้อยากหัวใจแม่ย่า | ทิดคำดี | บุญมา ฟ้าสนั่น |
| ฟ้าสีคราม | 2532 - 2546 | ท้าวลิ้นก่าน ฝ่าตีนแดง | กุมาร | วีระพงษ์ แสงยศ |
| ฟ้าสีคราม | 2532 - 2546 | พระอชาติศัตรู | อชาติศตรู | วีระพงษ์ แสงยศ |
| ฟ้าสีคราม | 2532 - 2546 | ไหใหญ่ล้นไหน้อยบ่เต็ม | บุณถม | วีระพงษ์ แสงยศ |
| ฟ้าสีคราม | 2532 - 2546 | สายแนนนาแก่น | หนูภา | วีระพงษ์ แสงยศ |
| ฟ้าสีคราม | 2532 - 2546 | หาบช้างซาแมว | ทองมาก | วีระพงษ์ แสงยศ |
| ฟ้าสีคราม | 2532 - 2546 | สาวอุดรจ้อนซิ่นแล่น |  | วีระพงษ์ แสงยศ |
| ฟ้าสีคราม | 2532 - 2546 | รจนาเสี่ยงรัก | ท้าวสามล | วีระพงษ์ แสงยศ |
| ฟ้าสีคราม | 2532 - 2546 | สังข์สินชัย | พระยากุศราช | วีระพงษ์ แสงยศ |
| ฟ้าสีคราม | 2532 - 2546 | รอยบาป รอยมลทิน | มนตรี | วีระพงษ์ แสงยศ |
| ฟ้าสีคราม | 2532 - 2546 | ข้าวก้นบาตร | พ่อพญา | วีระพงษ์ แสงยศ |
| ศิลปินภูไท | 2547 - ปัจจุบัน | ทิดคำดี | ทิดคำดี | วีระพงษ์ วงศ์ศิลป์ |
| ศิลปินภูไท | 2547 - ปัจจุบัน | ข้าวนอกลาน มารคนละท้อง | เศรษฐีวีระพงษ์ | วีระพงษ์ วงศ์ศิลป์ |
| ศิลปินภูไท | 2547 - ปัจจุบัน | ศึกสายเลือก | กษัตริย์ทรงยศ | วีระพงษ์ วงศ์ศิลป์ |
| ศิลปินภูไท | 2547 - ปัจจุบัน | ไม้ต่างปล้องพี่น้องต่างใจ | โกศลสิทธิราช | วีระพงษ์ วงศ์ศิลป์ |
| ศิลปินภูไท | 2547 - ปัจจุบัน | สวรรค์ลิขิต | ทรงพล | วีระพงษ์ วงศ์ศิลป์ |
| ศิลปินภูไท | 2547 - ปัจจุบัน | สังข์ทอง เงาะป่า | - | วีระพงษ์ วงศ์ศิลป์ |
| ศิลปินภูไท | 2547 - ปัจจุบัน | สังข์สินชัย | - | วีระพงษ์ วงศ์ศิลป์ |
| ศิลปินภูไท | 2547 - ปัจจุบัน | แก้วหน้าม้า | - | วีระพงษ์ วงศ์ศิลป์ |
| ศิลปินภูไท | 2547 - ปัจจุบัน | นางหมาขาว | - | วีระพงษ์ วงศ์ศิลป์ |
| ศิลปินภูไท | 2547 - ปัจจุบัน | นางนกกระจาบ | - | วีระพงษ์ วงศ์ศิลป์ |
| ศิลปินภูไท | 2547 - ปัจจุบัน | จำปาสี่ต้น | จ่าหมู | วีระพงษ์ วงศ์ศิลป์ |
| ศิลปินภูไท | 2547 - ปัจจุบัน | ขูลู นางอั่ว | ขุนลาง | วีระพงษ์ วงศ์ศิลป์ |
| ศิลปินภูไท | 2547 - ปัจจุบัน | สวรรค์ลิขิต ๒๐๒๑ | - |  |
| ศิลปินภูไท | 2547 - ปัจจุบัน | สังข์ทอง  เงาะป่า ๒๐๒๒ | - |  |
| ศิลปินภูไท | 2547 - ปัจจุบัน | สวรรค์ลิขิต  ๒๐๒๒ | - |  |
| ศิลปินภูไท | 2547 - ปัจจุบัน | ศึกสายเลือด  ๒๐๒๓ | - |  |
| ศิลปินภูไท | 2547 - ปัจจุบัน | จำปาสี่ต้น  ๒๐๒๓ | - |  |
| ศิลปินภูไท | 2547 - ปัจจุบัน | ผาแดงนาไอ่ | - |  |
รางวัล

ชนะเลิศการประกวดร้องเพลงลูกทุ่งของสถานีวิทยุ FM 104 mhz จังหวัดกาฬสินธุ์
ได้รับรางวัลรองชนะเลิศ การประกวดร้องเพลงลูกทุ่ง สถานีโทรทัศน์ ช่อง 4 จังหวัดขอนแก่น
ได้รางวัล "ผู้ส่งเสริมการศิกษาทางวัฒนธรรม" ประจำปี 2555 จาก สาขาวิชาการจักการทางวัฒนธรรม มหาวิทยาลัยราชภัฏกาฬสินธุ์ เมื่อวันที่ 14 กุมพาพันธ์ 2555
ได้รับใบประกาศเกียรติคุณ "ผู้ทำคุณประโยชน์ต่อพระพุทธศาสนา ในด้าน ผู้เผยแผ่พระพุทธศาสนา" ประจำปี 2557 จาก วัดกลาง(พระอาราหลวง) จังหวัดกาฬสินธุ์ เมื่อวันที่ 4 มีนาคม 2557
ได้รับใบประกาศเกียรติคุณ "ผู้ทำคุณประโยชน์ต่อพระพุทธศาสนา" จากสำนักงานวัฒนธรรม จังหวัดกาฬสินธุ์ เมื่อวันที่ 4 มีนาคม 2557
ได้รับโล่รางวัล "เป็นผู้ส่งเสริมศิลปวัฒนธรรมดีเด่น" ประจำปี 2561 เนื่องในวันสถถาปณามหาวิทยาลัยกาฬสินธุ์ ครบรอบ 3 ปี เมื่อวันที่ 9 กันยายน 2561
ได้รับแต่งตั้งให้เป็น "ที่ปรึกษาด้านการทำนุบำรุงศิลปวัฒนธรรมมหาวิทยาลัยกาฬสินธุ์" ในปี 2564
ได้รับคัดเลือกเข้ารับเข็มพระราชทาน จาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในงานเปิด "อาคารสิริสินธุศาสตร์"  ณ โรงเรียนคำม่วง อำเภอคำม่วง จังหวัดกาฬสินธุ์ เมื่อวันที่ 1 กุมพาพันธ์ 2565
ได้รับโล่รางวัล "แม่โขงทองคำ" (Golden Mekong Award) โครงการสานสัมพันธ์วัฒนธรรมสองฝั่งโขง ไทย-ลาว ครั้งที่ 5 ณ ห้องประชุมใหญ่ โรงเรียนศิลปะแห่งชาติ นครหลวงเวียงจันทน์ สาธารณรัฐประชาธิปไตยประชาชนลาว ได้ทำพิธีมอบฝ่ายราชอาณาจักรไทย ณ วัดโพธิ์ชัย (หลวงพ่อพระใส) จังหวัดหนองคาย จาก สมาคมหมอแคนจังหวัดขอนแก่น ร่วมกับ โรงเรียนศิลปะแห่งชาติ นครหลวงเวียงจันทน์ เมื่อวันที่ 29 กรกฎาคม 2565
ได้รับรางวัล "สยามคเณศวร" ครั้งที่ 3 ประจำปี 2565  ในสาขาผู้อนุรักษ์วัฒนธรรมพื้นบ้าน ณ หอประชุมคุรุสภา กระทรวงศึกษาธิการ กรุงเทพมหานคร จาก องค์กรส่งเสริมการศึกษา และวัฒนธรรมแห่งประเทศไทย และชมรมปันน้ำใจ อุ่นไอรัก เมื่อวันที่ 31 กรกฎาคม 2565
ได้รับโล่รางวัล "รางวัลผู้นำแห่งความสำเร็จจากอาเซียนสู่สากล" (ASEAN Leading Achievement Award 2022) ณ หอประชุมคุรุสภา กระทรวงศึกษาธิการ กรุงเทพมหานคร จากสภาองค์กรวัฒนธรรมไทย อาเซียน และสภาองค์กรเยาวชนคนสร้างชาติ และสภาองค์กรเชิดชูเกียรติผู้ทำคุณประโยชน์ดีเด่นแห่งชาติ เมื่อวันที่ 28 สิงหาคม 2565
ได้รับโล่รางวัล "เป็นผู้ที่มีผลงานดีเด่นด้านศิลปวัฒนธรรมดีเด่น" ประจำปี 2565 เนื่องในวันสถถาปณามหาวิทยาลัยกาฬสินธุ์ ครบรอบ 7 ปี เมื่อวันที่ 8 กันยายน 2565
ได้รับรางวัลเชิดชูเกียรติเป็น "ศิลปินมรดกอีสาน" สาขาศิลปะการแสดง ประจำปี พ.ศ. 2566 จากมหาวิทยาลัยขอนแก่น  เมื่อวันที่ 2 เมษายน 2566
ได้รับโล่รับรางวัล “นาคราช” ในงานเชิดชูเกียรติศิลปพื้นบ้านอีสาน ประจำปี พ.ศ. 2566  จากสถาบันวิจัยศิลปะและวัฒนธรรมอีสาน มหาวิทยาลัยมหาสารคาม เมื่อวันที่ 20 กรกฎาคม 2566
แหล่งข้อมูลอื่น

วีระพงษ์ วงศ์ศิลป์ ที่เฟซบุ๊ก
ศิลปินภูไท
youtube หมอลำศิลปินภูไท
↑  https://drive.google.com/file/d/1C2QAMDucx1M_odFZ2hRLPhF7AG-RKo2n/view
นายสิทธิพงษ์ โทไข่ษร ปริญญาดุษฎีบัณฑิตกิตติมศักดิ์ สาขาวิชาศิลปะดนตรีและการแสดงพื้นบ้าน สถาบันบัณฑิตพัฒนศิลป์ กระทรวงวัฒนธรรม
วัดปากคลองมอญ

| วัดปากคลองมอญ |
| --- | --- |

ที่ตั้ง: หมู่ที่ 7 ถนนสุมลประชาราษฎร์อุทิศ ตำบลศีรษะจรเข้น้อย อำเภอบางเสาธง จังหวัดสมุทรปราการ 10570
ประเภท: วัดราษฎร์
นิกาย: มหานิกาย
เจ้าอาวาส: พระครูสันติคุณากร (ณรงค์)
 สถานีย่อยพระพุทธศาสนา
วัดปากคลองมอญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านคลองมอญ ตำบลศีรษะจรเข้น้อย อำเภอบางเสาธง จังหวัดสมุทรปราการ ที่ตั้งวัดมีเนื้อที่ 5 ไร่ 2 ตารางวา อาณาเขตทิศเหนือยาว 185 เมตร จรดที่ดินเอกชน ทิศตะวันออกยาว 96 เมตร จรดคลองทับยาว ทิศใต้ยาว 180 เมตร จรดคลองมอญ และทิศตะวันตกยาว 84 เมตร จรดที่ดินเอกชน ปัจจุบันพระครูสันติคุณากร (ณรงค์) ดำรงตำแหน่งเจ้าอาวาส
วัดปากคลองมอญตั้งวัดเมื่อ พ.ศ. 2528 และได้รับพระราชทานวิสุงคามสีมาเมื่อ พ.ศ. 2530
พื้นที่ที่ตั้งวัดเป็นที่ราบลุ่ม มีคลองทับยาวอยู่หน้าวัดและคลองมอญทางทิศใต้ อาคารและเสนาสนะในวัดได้แก่ อุโบสถ ศาลาการเปรียญ ศาลาอเนกประสงค์ กุฏิเจ้าอาวาส ศาลาบำเพ็ญบุญ โรงครัว หอฉัน เมรุ และซุ้มประตูวัด ปูชนียวัตถุสำคัญในวัดคือ พระพุทธรัตนรังสี เป็นพระประธานในอุโบสถ สร้างขึ้นเมื่อ พ.ศ. 2514 มีหน้าตักกว้าง 4.10 เมตร สูง 7 เมตร
รายนามเจ้าอาวาส

พระครูสถิตศิลสาร พ.ศ. 2534–2545
พระครูสันติคุณากร (ณรงค์) พ.ศ. 2545 ถึงปัจจุบัน
เครื่องดื่มชูกำลัง

เครื่องดื่มชูกำลัง (Energy Drink) เป็นเครื่องดื่มชนิดหนึ่งที่มีส่วนผสมของสารคาเฟอีนในปริมาณไม่เกิน 50 มิลลิกรัม ต่อ 1 ขวด (100 - 150 มิลลิลิตร) เครื่องดื่มชนิดนี้ส่วนใหญ่เน้นไปทางด้านพลังงาน นักวิทยาศาสตร์ได้ให้พื้นฐานกับเครื่องดื่มชนิดนี้ว่า เครื่องดื่มชนิดนี้มีความใกล้เคียงกันกับเครื่องดื่มที่ไม่มีส่วนผสมของคาเฟอีนโดยส่วนใหญ่แล้วเครื่องดื่มชนิดนี้จะนิยมดื่มในหมู่ผู้ใช้แรงงาน และคนที่ทำงานหนักเนื่องจากเมื่อทำงานเสร็จร่างกายจะอ่อนเพลีย จึงต้องการพลังงานชดเชยกลับมา
ส่วนประกอบของเครื่องดื่มชูกำลัง

ส่วนใหญ่ในเครื่องดื่มชูกำลังจะมีส่วนผสมที่สำคัญคือ Xanthine , วิตามินบี และสมุนไพร บางยี่ห้อก็ใส่ส่วนผสมเพิ่มเติมเช่น Guarana แปะก๊วย โสม บางยี่ห้อก็จะใส่น้ำตาลในปริมาณที่สูง บางยี่ห้อก็ถูกออกแบบให้มีพลังงานต่ำ แต่ส่วนผสมหลักของเครื่องดื่มชูกำลังก็คือคาเฟอีน ซึ่งเป็นส่วนผสมชนิดเดียวกันกับกาแฟหรือชา
เครื่องดื่มชูกำลังส่วนใหญ่จะมีปริมาตร 237 มิลลิลิตรต่อขวด (ประมาณ 8 ออนซ์) มีสารคาเฟอีนประมาณ 80 มิลลิกรัมต่อ 480 มิลลิลิตร โดยในการทดสอบสูตรของเครื่องดื่มชูกำลังนั้น กลูโคสมักเป็นส่วนผสมพื้นฐานของเครื่องดื่มชูกำลังเสมอ (ซึ่งผสมอยู่ในคาเฟอีน , ทอรีน และสารกลูโคโลแล็คโทน)
สิ่งดึงดูด และการวิจัย

นักวิชาการสองท่านได้รายงานผลการวิจัยว่า การปรับสภาพจิตใจ , การรับรู้ , การชักชวนจากบุคคลอื่นๆ , และการล่อใจผู้ดื่มเครื่องดื่มชูกำลังด้วยการโฆษณา เป็นสิ่งที่สำคัญเช่นเดียวกันกับการเตรียมความพร้อมการดื่มเครื่องดื่มชูกำลัง ซึ่งสองสิ่งนี้อาจมีสาเหตุแรกเริ่มโดยความรู้สึกสบายในระดับแรกเริ่มถึงระดับปานกลาง โดยตัวกระตุ้นที่มีส่วนประกอบของคาเฟอีน และด้วยสาเหตุนี้เองอาจเป็นที่มาของอาการ ปั่นป่วน , กังวล , โกรธง่าย และนอนไม่หลับ  แต่ในระหว่างการทดสอบกับผู้ใหญ่ที่มีสุขภาพอ่อนแอด้วยการดื่มเครื่องดื่มชูกำลัง พบว่า ผู้ที่มีสุขภาพอ่อนแอเมื่อดื่มเครื่องดื่มชูกำลังจะมีร่างกาย , กล้ามเนื้อ และความอดทนมากขึ้นกว่าช่วงก่อนทดสอบ  มันคือสิ่งที่สามารถพิจารณาว่าจะเลิกดื่มเครื่องดื่มชูกำลังหรือไม่ นี่คือเหตุผลที่ยิ่งใหญ่ของอำนาจของเครื่องดื่มชูกำลัง , อารมณ์ และสมรรถภาพ
โดยเป็นการฟื้นฟูส่วนประกอบ คือ แสดงให้เห็นถึงการรวมกันของคาเฟอีนและสาร CHO ในเครื่องดื่มชูกำลัง และบางระดับของการทำงานร่วมกันของระบบประสาทระหว่าง การรับรู้ และการลดหย่อนสมรรถภาพ อำนาจของน้ำตาลกลูโคสและคาเฟอีน ก็เป็นสิ่งที่ถูกชักชวนได้ง่าย  โดยสถาบันแห่งหนึ่งได้ทำการวิจัยเรื่องเครื่องดื่มชูกำลังโดยการทดสอบการออกฤทธิ์ของเครื่องดื่มชูกำลัง โดยให้ผู้ร่วมการทดสอบ (ซึ่งมีจำนวน 11 คน) ขึ้นบนเครื่องจำลองการวิ่ง เพื่อทดสอบความเร็วในการวิ่ง , ปฏิกิริยาโต้ตอบ โดยทดสอบก่อนการรักษา 2 ชั่วโมง และแสดงผลการทดสอบพร้อมกับคำแนะนำเกี่ยวกับการดื่มเครื่องดื่มชูกำลัง
จากบทความทั้ง 2 บทความ ลงเอยด้วยการประมวลผลและวิเคราะห์ที่ผิดพลาด และอำนาจอื่นๆ ที่ยังไม่สามารถชี้แจงได้ว่าการทดลองครั้งนี้มีข้อสรุปที่ใกล้เคียงได้ แต่ก็มีนักวิชาการบางท่านให้ข้อสรุปว่าเป็นการวิจัยเพื่อซ่อมแซมอะตอมของคาเฟอีนในเป็นไปในระดับปกติ